Sauðfjárbændur mótmæla breytingum á ráðuneytum Stjórn Landssamtaka sauðfjárbænda mótmælir fyrirhuguðum breytingum á skipulagi Stjórnarráðsins sem fela í sér að leggja niður landbúnaðar - og sjávarútvegsráðuneytið . Stjórnin telur afar óskynsamlegt að ætla sér að fara fram með þetta mál nú af tveimur meginástæðum : “ Í fyrsta lagi liggur fyrir að landbúnaður og sjávarútvegur munu á næstu árum gegna mikilvægara hlutverki en nokkru sinni fyrr við að tryggja fæðuöryggi þjóðarinnar og afla gjaldeyristekna til að standa undir þeim skuldbindingum sem þjóðin hefur tekist á hendur . Það er því frekar þörf á því að leggja meiri áherslu á þennan málaflokk en hitt . Það boðar ekki gott að í drögum að nýrri byggðaáætlun sem iðnaðarráðuneytið hefur sent frá sér er ekkert fjallað um landbúnað og sáralítið um sjávarútveg . Í annan stað þá er það þekkt staðreynd að sameining og endurskipulagning ríkisstofnana tekur verulegan tíma og orku frá öðrum verkefnum . Sjávarútvegs - og landbúnaðarráðuneytin voru sameinuð í eitt árið 2007 en það var fyrst á þessu ári sem að hið sameinaða ráðuneyti flutti undir eitt þak . Að byrja nýja sameiningu nú væri fráleitt , ekki síst á sama tíma og stjórnvöld hafa sótt um aðild að Evrópusambandinu þar sem sjávarútvegur og landbúnaður verða umfangsmiklir og erfiðir málaflokkar við að fást . Að ætla sér að vera að endurskipuleggja ráðuneytið á sama tíma og það þarf að geta notað alla sína orku í að verja hagsmuni Íslands mun aðeins valda málaflokkum þess tjóni . ”